Sautlando regionas

Sautlando regionas, Sautlandas (, ) – regionas Naujojoje Zelandijoje, Pietų salos pietinėje dalyje. Administracinis centras – Inverkargilas.


 Geografija 
Sautlando regionas apima pietinį Pietų salos galą, supamą Tasmano jūros iš vakarų ir Fovo sąsiaurio iš pietų. Regionui taip pat priklauso pietuose esanti Stiuarto sala. Vakarinę regiono dalį užima kalnuotas ir fjordų išraižytas Fjordlando nacionalinis parkas (Te Vahipounamu pasaulio paveldo objekto dalis).

Sautlandui būdingi iki 1600 m iškylantys kalnai, gausiai išraižyti ledyninių slėnių. Juose telkšo Te Anau, Manapourio, Monovajaus, Hauroko, Poteriterio ežerai. Kalnuotoji dalis padengta tankiais miškais, čia per metus iškrinta 3650 mm kritulių.

 Ūkis 
Verčiamasi turizmu, avių auginimu, pienine gyvulininkyste.

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 84,1 %
 maoriai – 16,8 %
 okeaniečiai – 3,3 %
 azijiečiai – 7,1 %
 išeiviai iš Vidurinių Rytų, lotynoamerikiečiai, afrikiečiai – 1,0 %

97,3 % gyventojų vartojo anglų kalbą, 3,1 % – maorių.

 Didžiausios gyvenvietės 

 Inverkargilas – 49,8 tūkst. gyventojų (2022 m.)New Zealand, citypopulation.de
 Goras – 8,2
 Te Anau – 2,9
 Vintonas – 2,4
 Blafas – 1,8
 Mataura – 1,7
 Rivertonas – 1,6

 Apskritys 
 Sautlando apskritis (centras – Inverkargilas)
 Goro apskritis (centras – Goras)
 Inverkargilo miestas

 Šaltiniai 

Kategorija:Naujosios Zelandijos regionai